EkBass/fiwiki-20250220-pages-articles huggingface dataset:
Luettelo Van Halenin kappaleista

Luettelo Van Halenin kappaleista aakkosjärjestyksessä __NOTOC__ ==numerolla alkavat== *316 (kappale) (Eddie Van Halenin kitarasoolokappale) *1984 * 5150 ==A== *A Apolitical Blues" (Lowell George) *A.F.U *Aftershock Balance *Ain’t Talkin’ ’Bout Love *And The Cradle Will Rock... *Amsterdam Balance *As Is *Atomic Punk ==B== *Ballot or the Bullet *Baluchitherium *Beautiful Girls *Beats Workin' *Best Of Both Worlds *Big Bad Bill *Big Fat Money *Big River *Black And Blue *Blood And Fire *Bottoms Up! *Bullethead ==C== *Cabo Wabo *Can't Get This Stuff No More *Can't Stop Loving You *Cathedral (kappale) (Edward Van Halenin kitarasoolokappale) *Could This Be Magic? *Crossing Over *China Town ==D== *Dance The Night Away *Dancing In The Street *Don't Tell Me (What Love Can Do) *Doin' Time *Dreams (kappale) *Drop Dead Legs *Dreams is over *D.O.A *Dirty Movies *Dirty Water Dog ==E== *Eruption (Eddie Van Halenin kitarasoolokappale) *Everybody Wants Some!! ==F== *Feelin *Feels So Good *Feel Your Love Tonight *Finish What Ya Started *Fools *From Afar *Fire in the Hole ==G== *Girl Gone Bad *Get Up *Good Enough ==H== *Hang 'Em High *Happy Trails *Hear About It Later *Honeybabysweetiedoll *Hot for Teacher *House of Pain *Humans Being *How Many Say I ==I== *Ice Cream Man(John Britt) *I'll Wait *I'm The One *In 'n' Out *In a Simple Rhyme *Inside *It's About Time *Intruder ==J== *Jamie's Crying *Jump *Judgement Day *Josephina ==L== *Learning To See *Love Walks In *Light Up The Sky *Little Dreamer *Little Guitars (Intro) *Little Guitars *Loss of Control ==M== *Man On A Mission *Mean Street *Me Wise Magic *Mine All Mine ==N== *Not Enough *Neworld ==O== *(Oh) Pretty Woman *Outta Love Again *Outta Space *On Fire *One Foot Out The Door *One I Want *Once ==P== *Panama (kappale) *Pleasure Dome *Poundcake *Push Comes To Shove *Primary ==R== *Right Now *Runaround *Runnin’ with the Devil *Romeo Delight ==S== *Secrets *She's the Woman *Sinner's Swing! *Somebody Get Me a Doctor *So This Is Love? *Source of Infection *Spanish Fly (Eddie Van Halenin kitarasoolokappale) *Spanked *Stay Frosty *Strung Out *Sucker in a 3 Piece *Sunday Afternoon In The Park ==T== *Tattoo *The Full Bug *The Seventh Seal *The Trouble with Never *Top Of The World *Take Your Whiskey Home *Top Jimmy *Tora! Tora! *Take Me Back (Deja Vu) ==U== *Unchained *Up For Breakfast ==W== *When It’s Love *Where Have All the Good Times Gone! *Why Can’t This Be Love *Women In Love *Without You ==Y== *You Really Got Me *You're No Good *Year to the Day Van Halen kappaleista *
Estelle

__NOTOC__ Estelle tai Estella (latinan tähteä merkitsevästä sanasta stella) voi tarkoittaa seuraavia: == Paikkoja == * Estella (baskiksi Lizarra), Nafarroa, Baskimaa, Espanja * Estelle, Kalifornia * Estelle, Louisiana * Estelle, Arrigas, Ranska * Estelle, Saint-Jory, Ranska == Henkilöitä == === Estella === * Estella Agsteribbe (1909–1943), alankomaalainen telinevoimistelija * Estella Ketola (1895–1925), suomalainen kommunistipoliitikko * Estella Warren (s. 1978), kanadalainen näyttelijä, mali ja taitouimari === Estelle === * Estelle (s. 2012), Ruotsin prinsessa * Estelle, Estelle Fanta Swaray (s. 1980), brittiläis-senegalilainen laulaja, lauluntekijä ja musiikkituottaja * Estelle Alphand (s. 1995), ruotsalainen alppihiihtäjä * Estelle Asmodelle (s. 1964), australialainen malli * Estelle Balet (1994–2016), sveitsiläinen lumilautailija * Estelle Bennett (1941–2009), yhdysvaltalainen The Ronettes -yhtyeen laulaja * Estelle Blackburn (s. 1950), australialainen journalisti * Estelle Getty (1923–2008), yhdysvaltalainen näyttelijä * Estelle Harris (1928–2022), yhdysvaltalainen näyttelijä * Estelle Johnson (s. 1988), kamerunilainen jalkapalloilija * Estelle Morris (s. 1952), brittiläinen poliitikko * Estelle Nze Minko (s. 1991), ranskalainen käsipalloilija * Estelle Parsons (s. 1927), yhdysvaltalainen näyttelijä * Estelle Taylor (1894–1958), yhdysvaltalainen mykkäelokuvakauden näyttelijä ==== Kuvitteellisia henkilöitä ==== * Estelle Leonard, tv-sarjassa Frendit == Muuta == * S/v Estelle, suomalainen kauppalaiva * Estelle Maersk, tanskalainen rahtilaiva * Hurricane Estelle, monia hurrikaaneja == Katso myös == * Estrella (täsmennyssivu)
Farnabazos

Farnabazos (noin 370 eaa. – vuoden 320 jälkeen) oli persialainen sotilas. Hänen isänsä oli Artabazos, joka oli Hellespontoksen Fryygian satraappi. Farnabazos johti persialaista laivastoa Aleksanteri Suuren joukkoja vastaan vuosina 333 eaa. ja 332 eaa. Myöhemmin hän otti myös osaa Aleksanterin seuraajien eli diadokkien välisiin taisteluihin. Farnabazoksen tarkkaa syntymävuotta ei tiedetä. Hänen isänsä Artabazos kapinoi Persian kuningas Artakserkses III:a vastaan vuonna 358 eaa., mutta joutui hävittyään maanpakoon Makedoniaan. Farnabazos seurasi isänsä mukana Makedonian pääkaupunkiin Pellaan. Täällä hän varmastikin tapasi kruununprinssi Aleksanterin. Artabazoksen annettiin palata Persiaan vuonna 343. Farnabazoksen lanko Memnon nimitettiin Aigeianmeren laivaston päälliköksi sen jälkeen kun makedonialaiset Aleksanteri Suuren johdolla hyökkäsivät Persiaan vuonna 334. Farnabazos seurasi Memnonin mukana ja hänestä tuli laivaston komentaja sen jälkeen kun Memnon yllättäen kuoli. Samalla kun Aleksanterin joukot valtasivat Vähän- Aasian sisämaan valtasi Farnabazos useita Aigeianmeren saaria, kuten Lesboksen ja Tenedoksen joka sijaitsi ihan Hellespontoksen suistolla. Tämä vaaransi makedonialaisten huoltoyhteydet. Sen jälkeen kun Persian suurkuningas Dareios III hävisi Issoksen taistelun muuttui Farnabazoksen asema tukalammaksi. Kreikkalainen laivasto kukisti Farnabazoksen Kallipoliin edustalla ja Farnabazoksen valtaamat saaret nousivat kapinaan häntä vastaan. Kun Aleksanterin armeija vielä valtasi Foinikian ja alkoi piirittää Tyroksen kaupunkia jättivät Farnabazoksen laivastoon kuuluneet 80 foinikialaista ja 120 kyproslaista laivaa hänet ja palasivat kotikaupunkeihinsa. Jäljelle jääneet laivaston rippeet kukistuivat Khioksen edustalla. Tämän jälkeen Farnabazos jäi vnagiksi, mutta hänen onnistui paeta. Tämän jälkeen antiikin lähteet vaikenevat Farnabazoksesta yli vuosikymmenen ajan. Hänet mainitaan osallistuvan diadokkien välisiin taisteluihin vuonna 321 eaa. Farnabazos tuki diadokkisotien aikana Eumenesta joka oli mennyt naimisiin hänen siskonsa, tai siskopuolensa, Aroniin kanssa. Voimme olettaa että Aleksanteri armahti Farnabazoksen sen jälkeen kun hänen isänsä Artabazos antautui Aleksanterille vuonna 330. == Aiheesta muualla == * Pharnabazus - Livius.org Luokka:Iranin historia
Ionikanava

Ionikanavat kuuluvat integraalisiin kalvoproteiineihin eli proteiineihin, jotka ovat osa solukalvon rakennetta. Kanavaproteiinin keskellä olevaa kanavaa reunustavat hydrofiiliset aminohapot, jotka mahdollistavat ionien kulun kanavan läpi. Kulkeutuminen on passiivista eli se perustuu elektrodiffuusioon eikä vaadi energiaa. Ionikanavat ovat hyvin selektiivisiä eli ne päästävät lävitseen vain tiettyjä ioneja. Kanavat ovat auki usein vain hyvin pienen hetken, sillä ionien nopeus kanavassa on noin 108 ionia sekunnissa. Ionikanavat voidaan luokitella niiden porttirakenteiden perusteella. ==Vuotokanavat== Vuotokanavat ovat ionikanavia, jotka ovat suuren osan ajasta auki. Esimerkkinä vuotokanavista ovat kaliumkanavat. ==Jänniteohjatut kanavat== Jännitteestä riippuvat ionikanavat aukeavat vain, jos solukalvon jännitteessä tapahtuu muutoksia. Esimerkiksi hermosolun solukalvon depolarisaatiossa natriumkanavat aukeavat, jotta aktiopotentiaali pääsee kulkemaan, vaikka ne muuten ovat useimmiten kiinni. ==Reseptoriohjatut kanavat== Ligandista riippuvat ionikanavat aukeavat, kun porttirakenteeseen kiinnittyy tietty kemiallinen yhdiste. Kemiallinen yhdiste voi olla solun ulkoinen molekyyli kuten hormoni, hermoston välittäjäaine, lääkeaine tai myrkky tai solun sisäinen molekyyli kuten syklinen AMP (syklinen adenosiinimonofosfaatti), G-proteiini tai kalsiumioni (Ca2+). ==Katso myös== *Ionipumppu *Ionivirta *Reseptoriproteiini ==Aiheesta muualla== *Encyclopaedia Britannica: ion channel *Scholarpedia: Ion channels Luokka:Biokemia Luokka:Solun fysiologia Luokka:Reseptorit
Hede

Hede on kukkivan kasvin kukan osa, joka tuottaa siitepölyä, ja saman kukan heteet yhdessä muodostavat hetiön. Heteet ovat muiden kukkalehtien eli verholehtien, terälehtien ja emien tavoin muuntuneita lehtiä. Heteen osat ovat varsimainen palho ja funktioltaan merkittävämpi ponsi, jossa kasvin siitepöly syntyy. Ponnessa tapahtuu meioosi, jonka seurauksena syntyvät siitepölyssä olevat haploidit sukusolut. Heteitä pidetäänkin kasvien koiraspuolisina suvullisen lisääntymisen välineinä. Kasvien naaraspuolinen lisääntymiselin on emi. Ponsien siitepöly on monien hyönteisten, kuten mehiläisten ravintoa. Hyönteiset ja kolibrit toisaalta myös levittävät siitepölyä ympäristöönsä mettä etsiessään ja auttavat näin kasvia suvunjatkamisessa. Heteiden lukumäärään perustuu kasvien Linnén luokitus. Se oli ensimmäinen tieteellinen yritys selvittää kasvilajien sukulaisuussuhteita. Luokka:Kukat
Integraalinen kalvoproteiini

Integraaliset kalvoproteiinit kuuluvat solukalvon rakenteeseen ja ne voivat sijaita osittain solukalvoon hautautuneina tai ne voivat lävistää kalvon jopa useita kertoja. Kalvon läpäisevät integraalisen proteiinin osat ovat muodostuneet hydrofobisista aminohapoista. Integraalisia proteiineja ovan ionikanavat, ionipumput, reseptorit ja rakenneproteiinit. Integraaliset proteiinit ovat useimmiten glykoproteiineja. Integraaliset kalvoproteiinit luokitellaan kolmeen ryhmään sen mukaan miten niiden funktionaaliset ryhmät ovat asettuneet solukalvoon nähden. Tyyppi I:n proteiinien typpiryhmä on soluvälitilassa ja karboksyyliryhmä sytoplasman puolella, kun taas tyyppi II:n proteiinien ryhmät ovat toisin päin. Tyyppi III:n proteiinit läpäisevät kalvon useita kertoja. ==Ionikanavat== Ionikanavia toimivat ionien kulkureittinä, koska varatut molekyylit eivät voi läpäistä solukalvoa. Ne ovat hyvin selektiivisiä eli vain tietyt ionit voivat kulkea kanavan läpi. Kanavat ovat hyvin tehokkaita. Ionikanavia on useita erilaisia ja useimmiten ne lajitellaan porttirakenteensa mukaan. Vuotokanava on ionikanava, joka on auki suurimman osan ajasta. Jännitteestä riippuvat ionikanavat aukeavat, kun solukalvon jännitteessä tapahtuu muutoksia. Ligandista riippuvat kanavat aukeavat, kun tietty molekyyli sitoutuu kanavan porttirakenteeseen. ==Ionipumput== Ionipumput siirtävät ioneja solusta sisään tai ulos, johon ne tarvitsevat energiaa. Energia saadaan ATP:n eli adenosiinitrifosfaatin hydrolysoituessa ADP:ksi eli adenosiinidifosfaatiksi. Tärkein ionipumppu ja solukalvon proteiini on natrium-kaliumpumppu eli Na-K-ATPaasi, joka kuljettaa natriumia ulos solusta ja kaliumia solun sisään. Pumpun sytoplasman puoleiseen osaan sitoutuu kolme natriumionia ja ATP-molekyyli kun taas pumpun solun ulkopuoliseen osaan sitoutuu kaksi kaliumionia. ATP:n hydrolysoituessa vapautuu energiaa, jolloin pumpun muoto muuttuu siten, että kolme natriumionia kulkeutuu solusta ulos ja kaksi kaliumionia solun sisään. Na-K-ATPaasi pitää yllä solun lepojännitettä. ==Reseptorit== Reseptorit tunnistavat solun ulkopuolelta tiettyjä molekyylejä, joita ne sitovat itseensä. Solukalvon lävistävät proteiinin osat välittävät tiedon sitoutumisesta solun sisään, jolloin solukalvon sytoplasman puoleiseen osaan liittyneet entsyymit aktivoituvat. Entsyymien aktivoitumisesta seuraa useimmiten syklisen adenosiinmonofosfaatin ja guanosiinimonofosfaatin muodostuminen ATP:n ja GTP:n välityksellä. Sykliset monofosfaatit aktivoivat proteiinikinaaseja ja muuta solun toimintaa, joka saattaa aiheuttaa solulle tyypilliseen vasteen. Reseptoriin kiinnittyvää molekyyliä kutsutaan ensiölähetiksi ja syklisiä monofosfaatteja toisioläheteiksi. ==Rakenneproteiinit== Rakenneproteiineja esiintyy solukalvossa solujen välisten liitosten kohdalla (desmosomi, aukkoliitos, tiivis liitos ja vyöliitos) sekä solun ja soluväliaineen liitoskohdassa (hemidesmosomi). Luokka:Solubiologia
Jännitelähde

Jännitelähde (ideaalinen jännitelähde, vakiojännitelähdeJännitelähde; TEPA) on piirielementti, joka tuo sähköiseen piiriin sähköenergiaa. Puhekielessä virtalähde, jännitelähde ja teholähde ovat usein synonyymejä jonkin elektronisen kojeen virtalähteelle. ==Jännitelähde== Ideaalinen jännitelähde pitää napojensa välillä aina tietyn jännitteen riippumatta kuormasta. Mikäli tämä jännite on ajan suhteen vakio, puhutaan vakiojännitelähteestä. Kuvassa olevista tasajännitelähteen piirrosmerkeistä a on suositeltavin Suomessa käytettäväksi. Merkki b tarkoittaa paristoa (oik. sähköpari). Piirrosmerkki c tarkoittaa suomalaisessa kirjallisuudessa jännitelähdettä, mutta yhdysvaltalaisessa kirjallisuudessa vakiovirtalähdettä. Sen käyttöä onkin sekaannusten välttämiseksi syytä välttää. Käytännön jännitelähteellä (esimerkiksi auton akku tai paristo) on sarjassa resistanssi; sisäinen resistanssi. Esimerkiksi täyteen ladatun (kunnossa olevan) auton akun sisäinen resistanssi ei juurikaan rajoita saatavaa virtaa. Varaustilan laskiessa sisäinen resistanssi kasvaa ja vaikuttaa täten akusta ulos saatavaan virtaan. Tällöin myös kuormitetun akun tai pariston napajännite laskee huomattavasti, vaikka jännite olisi kuormittamattomana 'normaali'. Sisäinen resistanssi kasvaa myös lämpötilan laskiessa, eikä kylmä akku anna yhtä suurta jännitettä kuormitettuna kuin lämpimämpi akku. Kylmä akku ei samasta syystä ota virtaa vastaan yhtä hyvin kuin lämpimämpi akku; akku ei lataudu kylmänä kunnolla, sillä osa lataustehosta jää sisäiseen resistanssiin. Mikäli jännitelähteen arvo on riippumaton piirin muista jännitteistä ja virroista, kyseessä on riippumaton lähde. Jos lähde ei ole riippumaton, puhutaan ohjatusta lähteestä. Ohjattuja jännitelähteitä on kahta eri tyyppiä: * Virtaohjattu jännitelähde, CCVS () * Jänniteohjattu jännitelähde, VCVS () Se, että lähteen arvo riippuu ajasta (esimerkiksi U=U_0\sin(t)) tai vaikkapa lämpötilasta, ei tee lähteestä piiriteorian kannalta ohjattua lähdettä. Lähteen riippumattomuudella on merkitystä muun muassa Theveninin menetelmää käytettäessä, jossa Theveninin resistanssia laskiessa saa sammuttaa vain riippumattomat lähteet. == Katso myös == *Jännitereferenssi *Virtageneraattori == Lähteet == == Kirjallisuutta == * Luokka:Elektroniikka Luokka:Sähkötekniikka
Jallahti

Jallahti () on kylä Karjalan tasavallan Äänisenrannan piirin Järventakuisen kunnassa Venäjällä. Se sijaitsee Äänisen samannimisen lahden rannalla 9 kilometriä Järventakuisesta koilliseenGeneralnyi plan, s. 10.. Kylässä on 155 asukasta (vuonna 2012)Generalnyi plan, s. 21.. Historiallinen Venäjän keisarikunnan Jallahden kunta sijaitsi Äänisjärveen pistävällä niemimaalla Petroskoin koillispuolella. Se kuului Aunuksen kuvernementin Petroskoin kihlakuntaan. Jallahden kunta rajoittui pohjoisessa Kontupohjan kuntaan, idässä ja etelässä Ääniseen ja lännessä Suojun kuntaan. Kuntaan kuului myös Suisaari Äänisjärven rannikolla. Jallahden kunnan kylistä merkittävimmät olivat Jallahti, Järventaus ja Solomanni. Kunta lakkautettiin 1920-luvulla ja liitettiin osaksi Äänisenrannan piiriä. Jatkosodan aikana alue oli Suomen miehittämä. Nykyään kylässä on lähinnä vapaa-ajan asutusta. Sen kautta kulkee Solomannin ja Suisaaren välinen maantie. Jallahdesta on linja-autoyhteys Järventakuiseen ja Petroskoihin. Äänisen rannalla on laivalaituri.Generalnyi plan, s. 20. Kylässä toimii karjatila, puutavaravarastoGeneralnyi plan, s. 28. ja talviurheilukeskusGeneralnyi plan, s. 22.. Palveluihin kuuluu kulttuuritalo, kirjasto, posti ja pari kauppaaGeneralnyi plan, s. 21–22.. Jallahdella on historiallisen asutuksen status. Kylässä on useita 1800–1900-lukujen vaihteen asuinrakennuksia sekä 1900-luvun alusta peräisin oleva hautausmaan tsasouna.Generalnyi plan, s. 19. Lähistöllä sijaitsee useita lomakyliä. Jallahden rannoille suunnitellaan visakoivun suojelualuettaGeneralnyi plan, s. 47–48.. ==Lähteet== * ===Viitteet=== Luokka:Itä-Karjalan entiset kunnat Luokka:Äänisenrannan piirin asutut paikat
Niigata

Niigata () on Niigatan prefektuurin pääkaupunki. Se sijaitsee Honshūn saaren hedelmällisellä länsirannikolla, Japaninmeren rannalla, Japanin keskiosassa. Kaupungin läpi virtaavat Shinano- ja Agano-nimiset joet. Merellä on samoilla kohdin Sado-niminen saari. Niigatasta tuli 1860-luvulla vapaasatama, ja se on nykyään suurin Japanin länsirannikon kaupungeista. Vuonna 2014 siellä oli 804 838 asukasta. Niigata on valittu yhdeksi Japanin virallisista suurkaupungeista. Ilmasto on huomattavan kostea. Alueella pyyhkivät taifuunit ja talvisin lämpimät föhntuulet. Kaupunki oli valittu atomipommin pudotusvaihtoehdoksi yhdessä Hiroshiman, Kokuran ja Nagasakin kanssa toisen maailmansodan lopulla. Alue on kärsinyt elohopeapäästöistä, jotka ovat kemianteollisuuden aiheuttamia. Päästöt aiheuttivat 1960-luvulla Minamatan tautia. Niigatan stadionilla pelattiin jalkapallon maailmanmestaruusotteluita vuonna 2002. == Aluejako == Niigata jakautuu kahdeksaan suuralueeseen. Niistä asukasluvultaan suurin on kaupungin ydinalueen muodostava Chūō-ku, pinta- alaltaan vuorostaan Nishikan-ku. Niigatan suuralueet Nimi Japaniksi Pinta-ala (km²) Asukasluku (2017) Väestötiheys (as./km²) Akiha-ku 秋葉区 95,38 77 509 813 Chūō-ku 中央区 37,75 175 614 4 652 Higashi-ku 東区 38,77 137 737 3 553 Kita-ku 北区 107,72 75 346 699 Kōnan-ku 江南区 75,42 69 185 917 Minami-ku 南区 100,91 45 618 452 Nishi-ku 西区 94 156 843 1 669 Nishikan-ku 西蒲区 176,55 58 417 331 == Lähteet == == Aiheesta muualla == * Niigatan kaupungin viralliset sivut Luokka:Niigata
Asser Fagerström

Asser Fagerström (27. heinäkuuta 1912 Helsinki – 6. lokakuuta 1990 Helsinki) oli suomalainen muusikko, kustantaja ja toimittaja. Muusikkona hän toimi pianistina, hanuristina, säveltäjänä, sovittajana ja kapellimestarina. Fagerström vaikutti muun muassa kokoonpanoissa Dallapé, Ramblers ja Rion tanssiorkesteri. Ensimmäisen soololevynsä Asser ystävineen hän julkaisi vasta vuonna 1975. Vuosina 1958–1961 hän toimitti ja julkaisi ulkoisesti vaatimatonta Iskelmämusiikki-lehteä. Fagerström sai radiotoimittaja Antero Alpolalta vuonna 1958 tehtäväksi koota tanssimusiikkia esittävä orkesteri Kankkulan kaivolla -radio-ohjelmaa varten. Tästä syntyi humppamusiikkia esittänyt orkesteri Pumppu-Veikot, joka Kullervo Linnan johdolla alkoi levyttää nimellä Humppa-Veikot. Fagerström erosi ryhmästä pian sen ensilevytyksen jälkeen. Fagerströmin omiin nimiin julkaistiin ensimmäiset levyt vasta 1970-luvulla. Fagerström soitteli harrastukseksi 1980-luvulla viikonloppuisin vielä pianoa eräässä hämeenlinnalaisessa kahvilassa. == Yhtyeet == * The Saxophon Jazz Band, pianisti-hanuristi (1928–1930) * Ramblers, pianisti-hanuristi (1931–) * Dallapé, pianisti-hanuristi (1935–1936, 1960–) * Fred Kiiaksen orkesteri, pianisti-hanuristi * Rion tanssiorkesteri, pianisti-hanuristi Pomus.netin tietokanta == Diskografia == Asser Fagerström nimellä: * Asser ystävineen (LP, 1975) * Asser Fagerstöm and his franciscaner boys (LP, 1975, MAN 3013) * Romantiikkaa ja rytmiä (LP, 1979) * Frankin Can- Can/Rajasalon Stomp (1981) * 50-vuotis taiteilijajuhla (LP, 1981) * Pirtua, pirtua (LP, 1985) * Hottia hatusta (LP, 1987) Pomus.netin tietokanta == Lähteet == == Aiheesta muualla == * Asser Fagerström Pomuksen tietokannassa Luokka:Suomalaiset harmonikansoittajat Luokka:Suomalaiset pianistit Luokka:Suomalaiset lauluntekijät Luokka:Suomalaiset toimittajat Luokka:Vuonna 1912 syntyneet Luokka:Vuonna 1990 kuolleet
Meidän Ukrainamme

Meidän Ukrainamme () oli Ukrainan presidentti Viktor Juštšenkoa tukeva monen puolueen muodostama ryhmittymä vuosina 2001–2012. Ukrainan puoluejako ei ole kiinteytynyt, joten ohjelmallisista eroista huolimatta politiikan sisällöt saattavat olla samankaltaisia ja uusia ryhmittymiä muodostuu henkilökysymysten pohjalta. Vuoden 2002 parlamenttivaalien jälkeen Meidän Ukrainamme -ryhmittymällä oli 112 edustajaa 450-jäsenisessä radassa. Vuoden 2004 presidentinvaaleja varten myös Julija Tymošenkon kannattajat olivat mukana ryhmittymässä, mutta hänen jouduttuaan luopumaan pääministerin tehtävästä erosivat Tymošenkon kannattajat Meidän Ukrainastamme ja muodostivat oman Julija Tymošenkon ryhmittymänsä. Vuonna 2005 Juštšenkoa tukevasta Meidän Ukrainamme -ryhmittymästä tuli puolue "Kansanliitto meidän Ukrainamme" (Narodnyi Sojuz Naša Ukrajina), johon suurin osa muista blokin puolueiden jäsenistä ei halunnut liittyä. NSNU:n johtoon tuli Vjatšeslav Kyrylenko ja se liittyi tarkkailijaksi Euroopan kansanpuolueeseen, joka erotti sen 2013.http://www.pravda.com.ua/news/2013/09/6/6997442/ Meidän Ukrainamme -blokki (Блок Наша Україна) hävisi raskaasti vuoden 2006 vaaleissa ja jäi kolmanneksi Tymošenkon ja Alueiden puolueen taakse saaden 13,94 % äänistä ja 81 paikkaa. Vuoden 2007 vaaleja varten perustettiin uusi Meidän Ukrainamme – Kansan itsepuolustus -vaaliliitto, johon liittyi 12 puoluetta tai järjestöä. 30. syyskuuta järjestetyissä vaaleissa vaaliliitto sai 14,15 % äänistä ja 72 paikkaa. Kun toiseksi tulleella Tymošenkon rymittymällä oli 156 paikkaa, niiden yhteinen paikkamäärä olisi riittänyt hallituksen muodostamiseen.http://www.cvk.gov.ua/vnd2007/w6p001e.html Osa Meidän Ukrainamme edustajista kuitenkin kieltäytyi allekirjoittamasta sopimusta hallitusyhteistyöstä Tymošenkon ryhmittymän kanssa. Puolueryhmittymän hajoaminen vuosina 2011–2012 johtui vuoden 2011 vaalilaista, jossa kiellettiin useiden puolueiden blokit.Parliament passes law on parliamentary elections. KyivPost 17.11.2011 ==Lähteet== Luokka:Ukrainan puolueet
Jaakko Furman

Jacob ”Jaakko” Furman (14. toukokuuta 1924 Helsinki – 27. kesäkuuta 2012) oli suomenjuutalainen rumpali ja steppaaja. Furman oli Suomen steppimestari vuodelta 1938. Rumpalina hän vaikutti oman orkesterinsa lisäksi muun muassa Laila Kinnusen, Pirkko Mannolan ja Herbert Katzin yhtyeissä. Furman työskenteli muusikon uransa ohessa vaatturimestarina ja Atelier Furmanin toimitusjohtajana.Furman, Leif: Jazzlegenda möi siviilissä päällystakkeja. Helsingin Sanomat 15.7.2012, s. B 10. Artikkelin verkkoversio. (Kuolleet.) Furmanin perhe saapui Puolasta Suomeen, ja Jacob syntyi pian sen jälkeen. 1930-luvulla hän alkoi esiintyä ”ihmelapsena” stepaten Erkki Ahon orkesterin mukana. Vuosina 1939–1940 Furman näytteli Suomen Filmiteollisuuden elokuvissa, ja T. J. Särkkä keksi hänelle taiteilijanimen Jaakko Vuormaa. Furman toimitti sodan aikana ruotsinkielistä jazz-lehteä, joka ilmestyi ensin nimellä SWING, sitten YAM. Hän sai Suomen Jazzliiton Andania-palkinnon vuonna 1994. == Elokuvia == * Takki ja liivit pois! (1939) * Pikku pelimanni (1939) * Tavaratalo Lapatossu & Vinski (1940) * SF-Paraati (1940) == Lähteet == == Aiheesta muualla == * Jaakko Furman Pomuksen tietokannassa * Luokka:Steppaajat Luokka:Suomalaiset näyttelijät Luokka:Suomalaiset rumpalit Luokka:Suomen juutalaiset Luokka:Vuonna 1924 syntyneet Luokka:Vuonna 2012 kuolleet
Siurua

Siurua on Pudasjärven kaupungin luoteisosassa sijaitseva kylä. Se on maantieteellisesti pinta-alaltaan laaja kylä. Asutus on keskittynyt suurelta osin kylän läpi virtaavan Siuruanjoen varrelle. Siuruan kylä jakaantuu Ala- Siuruaan ja Yli-Siuruaan, jotka nimensä mukaisesti sijaitsevat joen ala- ja yläjuoksuilla. Siuruan alueeseen lasketaan myös sotien jälkeen 1950- ja 1960-luvuilla perustetut Kalliosuon ja Asmuntin asuinalueet (joka pääosin Ranuan kunnan puolella) sekä kantatien 78 varrella sijaitseva Kokkokylä. Kylän yksi tärkeimmistä tieyhteyksistä on Iin Olhavan ja Pudasjärven välinen seututie 855, jonka varrella sijaitsee muun muassa Siuruan työväentalo- kylätalo ry:n omistama Siuruan työväentalo. Ala-Siuruan Siuruankankaalla on Euroopan unionin alueen vanhin kallio. ==Osa-alueet ja kulmakunnat== * Ala- Siurua * Asmunti (maantieteellisesti Ranuan kylä, mutta kyläyhteisö on levittäytynyt molempien kuntien puolelle) * Kalliosuo * Kokkokylä * Yli-Siurua ==Tunnettuja siurualaisia== * Kari Tykkyläinen, kuvanveistäjä ==Lähteet== Luokka:Pudasjärven kylät
Toivo Manninen (sotilas)

Toivo Kaarlo Manninen (10. tammikuuta 1915 Calumet, Michigan, Yhdysvallat - 29\. joulukuuta 1943 Oulu) oli suomalainen sotilas ja Mannerheim-ristin ritari numero 100. Siviiliammatiltaan hän oli maanviljelijä kotitilallaan Pudasjärvellä. Toivo Manninen oli avioliitossa Anna Vainion kanssa ja heillä oli kaksi lasta. Manninen kuului Pudasjärven suojeluskuntaan vuosina 1938–1940 ja toimi talvisodassa Jääkärirykmentti 25:ssä joukkueen varajohtajana. Hän haavoittui Kuhmossa 5. maaliskuuta 1940. Manninen ylennettiin kersantiksi 11. huhtikuuta 1940. Jatkosodassa Manninen toimi joukkueen varajohtajana Jääkärirykmentti 53:ssa. Hän haavoittui 5. elokuuta 1941 Kiestingin Saarijärvellä ja hänet vapautettiin pysyvän invaliditeetin takia 27. helmikuuta 1942. Toivo Manninen kuoli Oulussa 32. sotasairaalassa 29. joulukuuta 1943. Hänet on haudattu Pudasjärven sankarihautaan. Hänet ylennettiin kuolemansa jälkeen ylikersantiksi 20. kesäkuuta 1945.OulSpE:n pky 7/45 ==Esitys Mannerheim-ristin myöntämisestä== III Armeijakunnan komentajan, kenraaliluutnantti Hjalmar Siilasvuon 17.9.1941 allekirjoittama (merk) ja armeijakunnan esikuntapäällikön, eversti V. J. Oinosen varmentama esitys Vapaudenristin 2. luokan Mannerheim-ristin myöntämisestä kersantti Toivo Manniselle: ==Lähteet== Luokka:Mannerheim-ristin ritarit Luokka:Suomalaiset toisessa maailmansodassa kaatuneet Luokka:Vuonna 1915 syntyneet Luokka:Vuonna 1943 kuolleet
Van Halen (albumi)

Van Halen on hard rock-yhtye Van Halenin debyyttialbumi, joka julkaistiin elokuussa 1978. Erityisesti kitarasoolokappale Eruption on näyte Eddie Van Halenin tapping-kitaransoittotekniikasta. Se on yhtyeen myydyin albumi ja nosti yhtyeen suosituksi varsinkin sen kotimaassa. Albumi on myynyt pelkästään Yhdysvalloissa kymmenkertaista platinaa eli yli kymmenen miljoonaa kappaletta. Albumi sisältää mm. hitit "Runnin' with the Devil", The Kinks -coverin "You Really Got Me", "Ain't Talkin' 'Bout Love", "Jamie's Cryin'" ja Eddie Van Halenin kuuluisan kitarasoolon "Eruption". Mm. Guitar World -lehden lukijaäänestyksessä Eruption on valittu maailman toiseksi parhaimmaksi kitarasooloksi heti Led Zeppelinin Stairway to Heavenin kitarasoolon jälkeen. Vuonna 2003 albumi pääsi sijalle 415 Rolling Stone-lehden "500 parhainta albumia kautta aikojen" listalla ==Kappaleet== Kaikki kappaleet, paitsi 3. ja 10. ovat koko yhtyeen tekemiä. # # # # # # # # # # # ==Albumi== Vuosi Lista Sijoitus 1978 Pop Albums 19 1984 The Billboard 200 117 ==Singlet== Vuosi Single Lista Sijoitus 1978 "You Really Got Me" Billboard Hot 100 36 1978 "Runnin' with the Devil" UK singles 52 1978 "Runnin' with the Devil" Billboard Hot 100 84 1978 "Jamie's Cryin'" 1978 "Ain't Talkin' 'Bout Love" ==Kokoonpano== *Eddie Van Halen - Kaikki kitarat, taustalaulu *Alex Van Halen - Rummut, taustalaulu *David Lee Roth - Laulu *Michael Anthony - Basso, taustalaulu ==Arvostelut== *All Music Guide lehden arvostelu: *Rolling Stone lehden arvostelu: ==RIAA:n sertifikaattien ansaitsemiset== *kultaa: 24. toukokuuta, 1978 *Platinaa: 10. lokakuuta, 1978 *Multi-Platinaa: **22. lokakuuta, 1984 (5x) **1. tammikuuta, 1989 (6x) **29. syyskuuta, 1993 (7x) **11. heinäkuuta, 1994 (8x) *Timanttia: 7. elokuuta, 1996 (10x) Luokka:Vuoden 1978 esikoisalbumit Luokka:Van Halenin albumit
Vaira Vīķe-Freiberga

Vaira Vīķe-Freiberga O.Q. (s. 1. joulukuuta 1937 Riika) on entinen Latvian presidentti. Hänet valittiin ensimmäiselle kaudelleen 1999 ja uudelleen 2003. Hänen edeltäjänsä oli Guntis Ulmanis. Heinäkuussa 2007 hänen seuraajakseen tuli Valdis Zatlers. Vīķe-Freibergan vanhemmat lähtivät Latviasta pakolaisina vuonna 1944 ja asuivat Saksassa, Marokossa ja Kanadassa. Vīķe-Freiberga opiskeli Toronton yliopistossa Mississaugassa ja McGillin yliopistossa. Hän sai tohtorin arvon psykologiasta 1965 ja työskenteli professorina Université de Montréalissa 1965–1998. Osa hänen tutkimustyöstään oli latvialaisen kansankirjallisuuden parissa. Hän on asunut Kanadassa lähes koko elämänsä. Vuonna 1998 Vaira Vīķe-Freiberga palasi Latviaan johtamaan Latvijas Institūtu'ia, joka edusti latvialaisia ulkomailla. Kesäkuussa 1999 hänet valittiin Latvian presidentiksi ensimmäisenä naisena. Hän ei ollut aluksi ehdokkaana, mutta parlamentti ei saanut valituksi presidenttiä ensimmäisellä kierroksella, joten Vīķe-Freiberga valittiin puolueista riippumattomana tunnettuna ja kunnioitettuna kompromissiehdokkaana. Vaira Vīķe-Freiberga on ollut hyvin suosittu latvialaisten keskuudessa. Virkakaudella hänen kannatuslukunsa olivat 70–85 % välillä. Hän oli aktiivinen erityisesti ulkopolitiikassa, jossa hän kritisoi Venäjää ja edisti Latvian Naton ja Euroopan unionin jäsenyyttä, ja tuki vahvasti Yhdysvaltain toimia Irakissa. Vīķe-Freibergan Yhdysvaltain-myönteisyyden seuraus oli, että vuoden 2006 Nato- huippukokous pidettiin vasta 2004 Natoon liittyneessä Latviassa. Vīķe- Freiberga vaati Venäjää pyytämään anteeksi Neuvostoliiton Baltian maiden miehitystä. Toisaalta hän oli ainoa Baltian maiden valtionpäämies, joka osallistui Moskovassa 60. voitonpäivän juhlallisuuksiin. Vaira Vīķe-Freiberga on naimisissa Imants Freibergsin kanssa, joka on tietotekniikan professori Université du Québec à Montréalissa. Heillä on kaksi lasta, Kārlis ja Indra. Syksyllä 2006 Vaira Vīķe-Freiberga nimettiin Viron, Latvian ja Liettuan yhteiseksi ehdokkaaksi YK:n pääsihteeriksi. Hänet valittiin joulukuussa 2007 Euroopan unionin tulevaisuusryhmän, ns. ”viisaiden miesten ryhmän” varapuheenjohtajaksi. ==Lähteet== == Aiheesta muualla == Vīķe-Freiberga, Vaira Luokka:Officer of the National Order of Quebec Vīķe-Freiberga, Vaira Luokka:Elävät henkilöt
Back in Black

Back in Black on australialaisen hard rock -yhtye AC/DC:n seitsemäs studioalbumi vuodelta 1980. Siitä muodostui yhtyeen lopullinen läpimurtoalbumi, ja sitä on myyty yli 49 miljoonaa kappaletta. Yleisten listausten mukaan Back in Black on kaikkien aikojen toiseksi myydyin albumi heti Michael Jacksonin Thrillerin jälkeen. == Tietoa albumista == Back in Black on AC/DC:n ensimmäinen albumi, jolla laulaa Brian Johnson. Johnson liittyi yhtyeeseen sen jälkeen, kun yhtyeen edellinen laulaja Bon Scott oli kuollut alkoholimyrkytykseen. Albumi äänitettiin Compass Point -studioilla Nassaussa, Bahamalla. Albumin kaikki kappaleet ovat Angus Youngin, Malcolm Youngin ja Brian Johnsonin kirjoittamia. Niistä lähes jokaisesta on tullut suosittu. ”Back in Black”, ”Hells Bells” ja ”You Shook Me All Night Long” ovat yhtyeen vakionumeroita live-esiintymisissä. Nimikappale on omistettu Scottille. Kappaleista ”Hells Bells”, ”What Do You Do for Money Honey”, ”Let Me Put My Love Into You”, ”Back in Black”, ”You Shook Me All Night Long” ja ”Rock and Roll Ain’t Noise Pollution” kuvattiin musiikkivideot. ”You Shook Me All Night Long” nousi Yhdysvalloissa listasijalle 35 ja oli siten AC/DC:n ensimmäinen siellä 40 myydyimmän joukkoon yltänyt single. Back in Black nousi suoraan listaykköseksi muun muassa Australiassa ja Isossa-Britanniassa. Albumi on saavuttanut Yhdysvalloissa 21 platinalevyn rajan (21 miljoonaa myytyä kappaletta) ja on siellä kaikkien aikojen neljänneksi myydyin albumi. Back in Black nousee yhä silloin tällöin albumilistoille. Esimerkiksi Suomessa albumi nousi listalle vasta vuonna 2007 ja korkeimman listasijoituksensa (9.) se saavutti kesäkuussa 2009, yhtyeen loppuunmyydyn Helsingin konsertin aikoihin. Albumi julkaistiin ensimmäisen kerran remasteroituna 1997 Bonfire-boksissa ja toisen kerran vuonna 2003 osana AC/DC Remasters -sarjaa yhdessä yhtyeen muiden siihenastisten albumien kanssa. Death metal -yhtye Six Feet Under julkaisi 19. lokakuuta 2004 cover-levyn Graveyard Classics 2, jolla kaikki Back in Blackin kappaleet kuullaan death metal -versioina. Albumi ylitti heinäkuussa 2024 26-kertaisen platinan rajan Yhdysvalloissa, eli sitä on myyty yli 26 miljoonaa kopiota. == Kappaleet == *Kaikkien kappaleiden tekijät ovat Angus Young, Malcolm Young ja Brian Johnson. A-puoli # # # # # B-puoli # * # # # # == Singlet == * 1980 You Shook Me All Night Long * 1981 Back in Black * 1981 Hell's Bells * 1981 Rock and Roll Ain't Noise Pollution == Kokoonpano == * Brian Johnson – laulu * Angus Young – kitara * Malcolm Young – rytmikitara, taustalaulu * Cliff Williams – basso, taustalaulu * Phil Rudd – rummut, perkussiot == Tuotanto == * Benji Armbrister – apulaisteknikko * Bob Defrin – kansiohjaus * Robert Ellis – kuvaus * Ted Jensen – remasterointi * Tony Platt – teknikko * Brad Samuelsohn – miksaus * Jack Newber – apulaisteknikko == Lähteet == == Aiheesta muualla == * Luokka:Vuoden 1980 albumit Luokka:AC/DC:n albumit Luokka:Robert John "Mutt" Langen tuottamat albumit Luokka:Seulonnan keskeiset artikkelit
Sombrero

pienoiskuva|Meksikolainen sombrero (sombrero charro). Sombrero (espanjan sanasta sombrero, 'hattu') on meksikolainen leveälierinen ja teräväkupuinen hattu. Lierin tarkoitus on suojata hatun kantajan päätä, niskaa ja olkapäitä porottavalta auringolta. Sombrero kehitettiin Meksikossa espanjalaisen lierihatun pohjalta. Sombreroja käytetään myös Yhdysvaltain eteläosissa, Etelä-Amerikassa ja Filippiineillä. Suurimmissa sombreroissa on leukaremmi. Perinteisen meksikolaisen sombreron lieri kaartuu reunasta ylöspäin. Meksikolaisen sombreron lieri saattaa olla jopa 60 senttimetriä leveä. Sombreron juuret ovat 1400-luvun Espanjassa. Luultavasti Córdobasta ja Andalusiasta lierihattu tuli siirtolaisten mukana Meksikoon, missä intiaanit ja uudisasukkaat levensivät sen lierejä paremmaksi suojaksi paahtavalta auringolta, ja näin syntyi tunnusomainen meksikolainen leveä sombrero. Sombrero on Meksikossa edelleen tärkeä perinteinen asuste ja tunnistettava kansallissymboli. Sombreroa käyttävät esimerkiksi mariachimuusikot sekä perinteiset hevosmiehet charrot. Juhlapäähineenä käytetään joskus kaikkein leveimpiä malleja, työpäähineinä ja ulkopäähineinä kevyitä olkisombreroja. Hienompi väki käyttää ruskeaa, valkoista tai harmaata huopasombreroa, maalaiset halvempaa oljesta valmistettua. Sombrerosta kehittyi Yhdysvalloissa cowboyhattu. Sombrerojen käyttö levisi 1800-lukuun mennessä Meksikosta kauppayhteyksien myötä myös Filippiineille. ==Lähteet== == Aiheesta muualla == Luokka:Hatut Luokka:Espanjankieliset sanat ja sanonnat Luokka:Meksikolainen kulttuuri
Viktorian risti

Viktorian risti () on Yhdistyneen kuningaskunnan korkein sotilasansiomitali. Se perustettiin kuningatar Viktorian hallituskauden aikana 19. tammikuuta 1856Brazier 2010, s. 9 Krimin sodan ansioiden palkitsemiseksi. Maaliskuussa 2015 Viktorian ristejä oli myönnetty 1 363 kappaletta 1 360 eri vastaanottajalle, joista yksi on vuonna 1921 palkittu yhdysvaltalainen tuntematon sotilas.Brazier 2010, s. 10 == Ulkonäkö ja valmistus == Kaikki Viktorian ristit valmistaa Hancocks and Co. -yhtiö. Osaan on käytetty metallia kiinalaisista tykeistä, joiden sanotaan vaihtelevasti olevan joko Krimin sodassa tai toisessa oopiumisodassa Britannian sotasaaliiksi saamia. Monesta muusta mitalista poiketen Viktorian ristejä ei valmisteta lyömällä, vaan valamalla. Viktorian ristin paino on 0,87 unssia (24,67 grammaa) ja halkaisija 1,375 tuumaa (34,925 millimetriä). Etupuolella on kruunun päällä seisova leijona ja teksti FOR VALOUR (). Nauha on 1,5 tuumaa leveä ja karmiininpunainen. Ennen vuotta 1918 Viktorian ristit eroteltiin armeijan ja laivaston risteihin, sillä armeijalla nauha oli punainen ja laivastolla sininen. == Historia == Ensimmäisenä mitalin _ansaitsi_ merikadetti Charles Lucas, joka osallistui 1854 Bomarsundin ensimmäiseen taisteluun. Ensimmäisenä mitalinsaajana _julkistettiin_ helmikuussa 1857 laivaston luutnantti Cecil Buckley. Ensimmäisenä Viktorian ristin _vastaanotti_ Kuninkaallisen laivaston komentaja Henry Raby 26. kesäkuuta 1857 61 muun vastaanottajan joukosta mitalinjakotilaisuudessa Hyde Parkissa. Tarinan mukaan kuningatar Viktoria olisi uutta mitalia Rabyn rintaan kiinnittäessään iskenyt vahingossa sen neulan hänen rintaansa. Brazier 2010, s. 304 Toisen maailmansodan jälkeen risti on myönnetty 15 kertaa: neljä kertaa Korean sodasta, yhdelle henkilölle Indonesian–Malesian konfrontaatiosta, neljälle australialaiselle Vietnamin sodasta, kaksi kertaa Falklandin sodasta, kerran Irakin sodasta (2004) ja kolme kertaa Afganistanin sodasta. Vuonna 2015 oli elossa kymmenen Viktorian ristin saajaa. Kolme henkilöä - Arthur Martin-Leake, Noel Chavasse ja Charles Upham - on ansainnut kaksi Viktorian ristiä. == Palkittujen edut == Yleisen uskomuksen vastaisesti Britannian asevoimien ohjesääntöön ei kuulu määräystä, jonka mukaan Viktorian ristillä palkittua sotilasta olisi tervehdittävä tervehtijän ja palkitun sotilasarvoista riippumatta, mutta tapa on joka tapauksessa vakiintunut. Viktorian ristillä palkittu on oikeutettu vuosieläkkeeseen, joka oli vuonna 2006 1 495 puntaa vuodessa ja joka nykyisin on 10 000 puntaa vuodessa. Eläke on verotonta tuloa. == Lähteet == * === Viitteet === ==Kirjallisuutta== * == Aiheesta muualla == Luokka:Yhdistyneen kuningaskunnan sotilasansiomitalit
Oireachtas

Oireachtas on Irlannin kansallinen parlamentti. Oireachtas koostuu Irlannin presidentistä, Dáil Éireannista ja Seanad Éireannista. Dáil on parlamentin alahuone, jonka edustajat valitaan suoralla kansanvaalilla. Seanad puolestaan on parlamentin ylähuone, jonka edustajat valitaan muilla tavoin. Viimeisimmät vaalit pidettiin 8. helmikuuta 2020. == Lähteet == == Aiheesta muualla == * Viralliset kotisivut * A Brief Guide To How Your Parliament Works – Oireachtasin toiminnasta kertova opas (2017) Luokka:Irlannin politiikka Luokka:Kansalliset parlamentit
Concerto grosso

Concerto grosso [] on barokin ajalla kehittynyt taidemusiikin muoto. Siinä on muutamia soitinsolisteja ja heitä säestävä orkesteri. Concerto grossossa on tavallisesti neljästä kuuteen osaa. Soolo- ja tuttiorkesteri vaihtelevat. Varhaisimpia concerto grossojen säveltäjiä olivat Antonio Vivaldi, Alessandro Stradella ja Arcangelo Corelli, joka oli ensimmäinen concerto grosson suuri mestari. Tunnettuihin concerto grossoihin kuuluvat lisäksi Georg Friedrich Händelin opusnumerot 3 ja 6. Myös osa Johann Sebastian Bachin brandenburgilaisista konsertoista muistuttaa tyyliltään löyhästi concerto grossoja. Barokin jälkeen concerto grossoja ovat säveltäneet muun muassa Heitor Villa-Lobos, Bohuslav Martinů, Alfred Schnittke ja Philip Glass. Luokka:Taidemusiikin muodot Luokka:Italiankieliset sanat ja sanonnat
Reserviupseeri

Suomessa reserviupseeri on henkilö, joka on suorittanut reserviupseerikurssin asevelvollisena. Ammattiupseerit ovat suorittaneet (reserviupseeri- tai aliupseerikurssin lisäksi) kadettiupseerin tutkinnon tai opistoupseerin tutkinnon (ja lisäksi ainakin aliupseerikurssin). Suuri osa reserviupseereista käy kurssin Reserviupseerikoulussa. Maavoimissa erillisiä reserviupseerikursseja järjestetään lisäksi Panssarikoulussa, Urheilukoulussa, Utin jääkärirykmentissä ja Lääkintäkoulussa. Merivoimien reserviupseerikurssit pidetään Merisotakoulussa Helsingissä. Ilmavoimissa kurssit järjestää Ilmavoimien reserviupseerikoulu. Osa merivoimien ja ilmavoimien reserviupseereista koulutetaan kuitenkin Haminan Reserviupseerikoulussa. Suomessa on joitakin satoja reserviläisiä, jotka ovat suorittaneet varusmiespalveluksensa jälkeen reservissä täydennyskurssin aliupseerista upseeriksi. Upseerin jäädessä eläkkeelle tai erotessa muuten puolustusvoimien palveluksesta hänestä ei tule reserviupseeria, vaan evp-upseeri (eronnut vakinaisesta palveluksesta), joka on reservissä muiden reserviläisten tapaan. Reserviupseereiden sotilasarvot vaihtelevat maa- ja ilmavoimissa vänrikistä everstiluutnanttiin ja merivoimissa vastaavasti aliluutnantista komentajaan. Ylennyksiin vaikuttaa muun muassa osallistuminen kertausharjoituksiin. ==Suomalaisen reserviupseeriuden historiaa== Suomen armeijassa reserviupseerius syntyi sisällissodan aikana keväällä 1918. Ylipäällikkö Mannerheim ylensi joitain suojeluskuntajoukkojen päälliköitä reservin luutnantin arvoon. Myöhemmin määrättiin reserviupseeriksi ja vakinaisen väen upseeriksi ylennettävien sotilaskoulutuksellisista vaatimuksista. Upseerikoulutusta varten perustettiin Päämajan reserviupseerikoulu, PRUK. Koulun nimestä huolimatta ylipäällikkö ylensi 118 kurssin hyväksytysti suorittanutta 26. huhtikuuta 1918 aktiivivänrikeiksi. Sisällissodan aikana ylennettiin ja nimitettiin joitain satoja henkilöitä reserviupseerin arvoihin vänrikistä majuriin. Reserviarvo ilmaistiin horjuvilla termeillä. Käytössä oli muun muassa "vara"-etuliite, joka tarkoitti samaa kuin "reservin". Esimerkiksi varavänrikki tarkoitti reservivänrikkiä. Toisen maailmansodan aikana (etenkin talvisodassa) suomalaiset reserviupseerit kärsivät raskaita tappioita. Esimerkiksi talvisodassa reserviupseerien tappiot olivat suhteessa suurimmat verrattuna muihin sotilasryhmiin. Mannerheim kirjoittaakin päiväkäskyssään nro 34: Suuria tappioita on perusteltu useilla asioilla, mm. edestä johtamisen periaatteella. ==Ruotsi== Ruotsissa reserviupseereilla on pidempi koulutus. He ovat ensin varusmiehenä suorittaneet joukkueenjohtajakurssin ja varusmiespalveluksen jälkeen erillisen puolivuotisen reserviupseerikurssin sekä olleet vuoden työharjoittelussa. Ruotsalainen reserviupseeri vastaa siis suunnilleen Suomen määräaikaista reserviupseeria. ==Katso myös== * Suomen Reserviupseeriliitto Luokka:Sotilastehtävät
Alessandro Stradella

Alessandro Stradella (1639 Montefestino – 25. helmikuuta 1682 Genova) oli italialainen barokkisäveltäjä. Hänen sävellyksiinsä kuuluu muun muassa concerto grossoja, oopperoita, kantaatteja ja oratorioita.Stradella, Alessandro , New Catholic Encyclopedia, 2003. Vaatii HighBeam-tilauksen. Viitattu 10.5.2016. Stradella syntyi Viterbossa ja opiskeli Bolognassa. Hän teki ensin töitä Roomassa vuosina 1667–1677, kunnes joutui lähtemään kaupungista epäonnistuneen avioliittovälitystoiminnan jälkeen. Hän muutti Venetsiaan, josta hän joutui pakenemaan erään aatelismiehen vaimon kanssa Torinoon. Siellä hän joutui murhayrityksen kohteeksi. Hän siirtyi joulukuussa 1677 Genovaan, jossa vietti loppuelämänsä suurena yleisönsuosikkina kunnes päätyi salamurhan uhriksi 1682.Murtomäki, Veijo: Barokkiooppera Italiassa, Sibelius-Akatemia 2014. Viitattu 10.5.2016. (Arkistoitu linkki) Säveltäjänä Stradella oli työteliäs ja vakava, ja häntä pidetään yhtenä 1600-luvun puolenvälin edistyksellisimmistä säveltäjistä, joka toimi siltana Francesco Cavallin johtaman venetsialaisen ja Alessandro Scarlattin johtaman napolilaisen koulukunnan välillä. Vuonna 1927 Torinosta löydettyä, Genovassa 1678 sävellettyä oratoriota Forza dell’amor paterno pidetään yhtenä hänen merkittävimmistä teoksistaan. Stradellalta on säilynyt ainakin kuusi oopperaa ja useita intermezzoja. Oopperassa La forza dell’amor paterno (”Isänrakkauden voima”, Nicolò Minaton librettoon, 1678) isä Seleukos luopuu Lucindasta poikansa Antiokiksen hyväksi. Le gare dell’amor eroico (“Sankarillisen rakkauden kilpailut”, Minaton libretto, 1679) kertoo roomalaisten sankarista, joka uhmasi etruskihallitsijaa. Oopperassa Il Trespolo tutore (”Holhooja Trespole”, libretto G., C. Villafranchi, 1679) nimihahmo on oopperahistorian ensimmäisiä basso buffo -rooleja. Stradellan ehkä tärkein ooppera on Orsinin librettoon sävelletty Moro per amore (”Kuolen rakkaudesta, 1681) Siinä orvoksi jäänyt Sisilian kuninkaan tytär Eurinda ei halua mennä naimisiin. Stradellan nimiin on pantu aaria "Se i mici Sospiri" (Pietà Signore), mutta tieto on epävarma.Stradella, Alessandro, Tietosanakirja. Osa 9, palsta 72. Tietosanakirja-osakeyhtiö 1917 ==Lähteet== ==Kirjallisuutta== *Gianturco, Carolyn: Alessandro Stradella, 1639–1682: His Life and Music. Oxford: Clarendon Press, 1994. Luokka:Italialaiset säveltäjät Luokka:Barokkisäveltäjät Luokka:Italialaiset oopperasäveltäjät Luokka:Italialaiset henkirikosten uhrit Luokka:Vuonna 1639 syntyneet Luokka:Vuonna 1682 kuolleet
Seanad Éireann

Seanad Éireann on Oireachtasin, Irlannin parlamentin, ylähuone. Alahuone Dáil Éireannista poiketen Seanadin edustajia ei valita suoralla vaalilla. Seanadissa on yhteensä 60 jäsentä (senaattoria), joista 43 valitsee viisi paneelia, joiden jäsenet koostuvat ammatillisten ryhmien edustajista: kulttuuri- ja opetus, maatalous, työntekijät, teollisuus sekä kauppa- ja julkishallinto. National University of Irelandin ja Trinity Collegen alumnit puolestaan valitsevat molemmat kolme senaattoria. Loput 11 senaattoria nimittää pääministeri, eli taoiseach. Senaattorit eivät edusta puolueita, mutta käytännössä Seanadin voimasuhteet muistuttavat alahuonetta, sillä taoiseachin omien valintojen lisäksi viiden paneelin jäsenten valinnan suorittavat äänestyksessä tulevan alahuoneen ja väistyvän Seanadin jäsenet sekä Irlannin kreivikuntien ja valtuustojen edustajat. Enda Kennyn hallitus ajoi Seanadin lakkauttamista lokakuussa 2013 pidetyssä kansanäänestyksessä, jossa lakkautusehdotusta hylättiin äänestäjien enemmistön (51,7 %) vastustettua sitä. Pääministeri Kennyn mukaan ylähuoneen lakkautus olisi säästänyt noin 20 miljoonaa euroa vuodessa. Hän myös kertoi pitävänsä ylähuonetta epädemokraattisena ja elitistisenä historiallisena jäänteenä. == Lähteet == == Aiheesta muualla == * Irlannin parlamentti Luokka:Irlannin politiikka Luokka:Ylähuoneet
Trinity College (Dublin)

Trinity College on Dublinissa Irlannissa sijaitseva suuri yliopisto. Yliopiston virallinen nimi on College of the Holy and Undivided Trinity of Queen Elizabeth near Dublin, ja sen iirinkielinen nimi on Coláiste na Tríonóide. Kuningatar Elisabet I perusti Trinity Collegen vuonna 1592. Yliopisto perustettiin vahvistamaan Englannin protestanttisen Tudor- hallitsijasuvun valtaa Irlannissa, eikä yliopistoon päästetty paikallisia roomalaiskatolisia täysin oikeuksin vuoteen 1873 asti.University of Dublin. Encyclopedia Britannica Trinity kuuluu eurooppalaisten yliopistojen Coimbra- ryhmään. Sen kirjastolla on vapaakappaleoikeus kaikkiin Irlannissa ja Yhdistyneessä kuningaskunnassa julkaistaviin kirjoihin. Kirjastossa on yli miljoona kirjaa ja arvokkaita käsikirjoituksia. Kuuluisimpana pidetään Kellsin kirjaa. Vuosittain opiskelijoille järjestettävän Trinity Ballin väitetään olevan 6 000 kävijällään Euroopan suurin yksityinen musiikkitapahtuma. Vuoden 2006 tapahtuma oli 47:s Trinity Ball. == Lähteet == ==Kirjallisuutta== * == Aiheesta muualla == * Viralliset sivut Luokka:Dublinin rakennukset ja rakennelmat Luokka:Irlannin yliopistot ja korkeakoulut
Boston Red Sox

Boston Red Sox on bostonilainen baseball-seura, joka pelaa baseballin Major League Baseball –pääsarjassa, ja itäisessä lohkossa American Leaguessa. Red Sox pelaa kotiottelunsa Bostonissa sijaitsevassa, vuonna 1912 rakennetussa Fenway Parkissa, joka on pääsarjan vanhin stadion. Boston Red Sox on voittanut World Seriesin kahdeksan kertaa ja American Leaguen 13 kertaa. Seuran omistajia ovat John Henry ja Thomas Werner. Boston Red Sox oli vuonna 2023 Forbesin listauksessa maailman 32. arvokkain urheiluseura 4,5 miljardin dollarin arvolla. == Historia == Alun perin seura oli tarkoitus perustaa Buffaloon, mutta se perustettiinkin Bostonissa vuonna 1901 nimellä Boston Americans ja se liittyi American Leagueen. Seura voitti American Leaguen mestaruuden 1903 ja pääsi World Series -loppuotteluun Pittsburgh Piratesia vastaan. Boston voitti ottelusarjan voitoin 5–3. Seura voitti American Leaguen myös seuraavana vuonna, jolloin World Series -finaalia ei pelattu. Vuonna 1908 seuran nimeksi vaihdettiin Boston Red Sox, joka oli lyhentymä Bostonin ensimmäisen ammattilaisjoukkueen nimestä Boston Red Stockings (nykyinen Atlanta Braves. Nimi annettiin alkujaan peliasuun kuuluvien punaisten sukkien mukaan. Seuraavan World Series -mestaruutensa Red Sox voitti vuonna 1912, kun se kaatoi New York Giantsin otteluvoitoin 4–3. Vuosina 1915–1918 Red Sox voitti kolme World Series -mestaruutta. Ensin vuonna 1915 se voitti loppuottelussa Philadelphia Philliesin 4–1. Seuraavana vuonna finaalivastustaja oli Brooklyn Robins, joka kaatui myös voitoin 4–1. Vuonna 1918 seura sai loppuotteluvastustajakseen Chicago Cubsin, jonka se päihitti otteluvoitoin 4–2. John Henry, Tom Werner ja Larry Lucchino maksoivat seurasta 660 miljoonaa dollaria ja ottivat vastuulleen sen 40 miljoonan dollarin velat helmikuussa 2002. Kauppaan sisältyivät Fenway Park ja 82 prosenttia New England Sports Networkista. Vuonna 2012 Boston Red Sox hävisi 95 peliä, enemmän kuin 48 vuoteen. Seuraavana vuonna se kokosi itsensä ja kohosi World Series- ja American Leaguen voittoon. == Lähteet == == Aiheesta muualla == *Boston Red Soxin verkkosivut Luokka:Bostonin urheilu Luokka:Major League Baseball -seurat
Bullpen

Bullpen on baseball-kentän viereinen paikka, jossa aloittavan syöttäjän korvaavat ns. relieverit lämmittelevät ennen kuin heidät vaihdetaan peliin. Alkuperäinen termi on slangisana, joka tarkoittaa suoraan suomennettuna "härkäaitausta". Sanan takana on todennäköisesti bullpenin muusta baseball- kentästä erottavat härkäaitauksen vastaavia muistuttavat portit. Bullpen sijaitsee yleensä kotipesästä katsottuna oikean takakentän takana. Luokka:Baseball